Document ID: 32005D0224

ODLOČBA KOMISIJE
z dne 14. marca 2005
o spremembi Odločbe 2003/136/ES glede končanja načrta cepljenja divjih prašičev v izrednih okoliščinah proti klasični prašičji kugi v Luksemburgu
(notificirano pod dokumentarno številko K(2005) 589)
(Besedilo v francoskem jeziku je edino verodostojno)
(Besedilo velja za EGP)
(2005/224/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti členov 16(1) in 20(2) Direktive,
ob upoštevanju naslednjega:
(1)
V Luksemburgu je bila leta 2001 v populaciji divjih prašičev potrjena klasična prašičja kuga.
(2)
Odločba Komisije 2003/136/ES z dne 27. februarja 2003 o odobritvi načrtov za izkoreninjenje klasične prašičje kuge in cepljenje divjih prašičev v izrednih okoliščinah proti klasični prašičji kugi v Luksemburgu (2) je bila sprejeta kot eden od ukrepov za boj proti klasični prašičji kugi.
(3)
Luksemburg je predložil podatke, ki kažejo, da se je stanje glede klasične prašičje kuge v populaciji divjih prašičev v Luksemburgu znatno izboljšalo in da odobrenega načrta cepljenja divjih prašičev proti klasični prašičji kugi ni treba več izvajati.
(4)
Odločbo 2003/136/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2003/136/ES se spremeni:
1.
Člen 2 se črta.
2.
Člen 3 se nadomesti z naslednjim besedilom:
„Člen 3
Luksemburg sprejme zakone in druge predpise za izvajanje načrta iz člena 1 na področjih iz Priloge.“
Člen 2
Ta odločba je naslovljena na Veliko vojvodstvo Luksemburg in Francosko republiko.
V Bruslju, 14. marca 2005

Labels: 0
18
20
6